Baden-Württemberg

Baden-Württemberg er en tysk delstat. Den ligger i det sydvestlige Tyskland og grenser opp til Sveits mot syd, Frankrike mot vest, Rheinland-Pfalz og Hessen i nord, og Bayern i øst. Viktige byer er hovedstaden Stuttgart, Mannheim, Karlsruhe, Freiburg, Heidelberg, Heilbronn, Ulm, Pforzheim, Baden-Baden, Rottweil, Tübingen og Konstanz. 

Baden-Württemberg har ca. 10,5 millioner innbyggere, dekker 35 750 km², og er således den tredjestørste, i både befolkning og areal, av de 16 delstater. Ministerpresident er Winfried Kretschmann (Bündnis 90/Die Grünen), som leder en koalisjonsregjering mellom Bündnis 90/Die Grünen og SPD. Tradisjonelt er omtrent halvparten av befolkningen katolikker og halvparten protestanter.

Staten Baden-Württemberg ble dannet den 25. april 1952 ved sammenslåing av de tre kortvarige delstatene Württemberg-Baden, Württemberg-Hohenzollern og Sørbaden. Sett i et lengre perspektiv er Baden-Württemberg etterfølgeren til de tre gamle landene Baden, Württemberg og Hohenzollern.

Baden-Württemberg er sammen med Bayern i dag det mest velstående og dynamiske tyske forbundsland og kalles ofte das Musterländle, det lille mønsterlandet. På grunn av sterke lokale tradisjoner, blant annet i forbindelse med dialektbruk, er et annet lokalt slagord Vi kan alt unntatt høytysk!. Dette slagordet møtes man med blant annet på flyplassen i Stuttgart.
Baden-Württemberg har også mange gamle, velbevarte middelalderbyer og vakker natur. Særlig Bodensjøen, Schwarzwald og Heidelberg er populære reisemål.

 Politikk og administrasjon 
 Politisk system 
Baden-Württemberg er en parlamentarisk republikk og delstat i Forbundsrepublikken Tyskland. 

 Regjering 
Ministerpresidenten er valgt av landdagen. Regjeringen er avhengig av tillit i parlamentet.

 Ministerpresidenter i Baden-Württemberg 

 1952–1953: Reinhold Maier (FDP/DVP)
 1953–1958: Gebhard Müller (CDU)
 1958–1966: Kurt Georg Kiesinger (CDU)
 1966–1978: Hans Karl Filbinger (CDU)
 1978–1991: Lothar Späth (CDU)
 1991–2005: Erwin Teufel (CDU)
 2005–2010: Günther Oettinger (CDU)
 2010–2011: Stefan Mappus (CDU)
 siden 2011: Winfried Kretschmann (Bündnis90/Die Grünen)

 Parlament 
Baden-Württembergs landdag velger ministerpresidenten og er delstatens lovgivende forsamling. Valgperioden for landdagen er fem år. 

 Politiske partier 
Delstaten Baden-Württemberg er preget av en konservativ politisk innstilling. CDU og FDP har regelmessig hatt flertallet i landdagen, med CDU som det sterkeste partiet. SPD har gjennomgående hatt en lavere oppslutning enn landsgjennomsnittet for partiet. Siden 1980-tallet har partiet De Grønne stått sterkt og i 2011 ble Winifred Kretschmann valgt som ministerpresident, som den første for sitt parti i Tyskland.

 Administrativ inndeling 
Baden-Württemberg er inndelt i 35 Landkreise og ni Stadtkreise, som tilhører fire Regierungsbezirke: Freiburg, Karlsruhe, Stuttgart og Tübingen.

LandkreiseStadtkreise1. Alb-Donau-Kreis2. Biberach1. Baden-Baden3. Bodenseekreis4. Böblingen2. Freiburg5. Breisgau-Hochschwarzwald6. Calw3. Heidelberg7. Emmendingen8. Enzkreis4. Heilbronn9. Esslingen10. Freudenstadt5. Karlsruhe11. Göppingen12. Heidenheim6. Mannheim13. Heilbronn14. Hohenlohekreis7. Pforzheim15. Karlsruhe16. Konstanz8. Stuttgart17. Lörrach18. Ludwigsburg9. Ulm19. Main-Tauber-Kreis20. Neckar-Odenwald-Kreis21. Ortenaukreis22. Ostalbkreis23. Rastatt24. Ravensburg23. Rems-Murr-Kreis24. Reutlingen25. Rhein-Neckar-Kreis26. Rottweil27. Schwäbisch Hall28. Schwarzwald-Baar-Kreis31. Sigmaringen32. Tübingen33. Tuttlingen34. Waldshut35.Zollernalbkreis

Økonomi

 Økonomiske nøkkeltall Verdi % av BNP År. kilde BNP  337,12 mrd EUR 2006, Tyske Statistikkbyrå (destatis.de) BNP-vekst 2006 4,0% 2005, Tyske Statistikkbyrå (destatis.de) Arbeidsløshet 6,3% 2006, Tyske Statistikkbyrå "Statistisches Jahrbuch 2007" Inntekt per ansatt 44.544 EUR 2006, Tyske Statistikkbyrå "Statistisches Jahrbuch 2007"
 Kilde: Tyske Statistikkbyrå, www.destatis.de. 

 Geografi 

 Større byer i Baden-Württemberg 
Aalen
Backnang
Crailsheim
Esslingen am Neckar
Freiburg
Friedrichshafen
Heidelberg
Heilbronn
Horb am Neckar
Karlsruhe
Konstanz
Mannheim
Neckarsulm
Pforzheim
Ravensburg
Reutlingen
Stuttgart
Tübingen
Ulm

 Severdigheter 

 Referanser 

 Eksterne lenker 



Kategori:Stater og territorier etablert i 1952
Kategori:1952 i Tyskland